Wesendonck-Lieder

Wesendonck-Lieder (WWV 91) er en sangsyklus bestående av fem lieder (sanger) til tekster av Mathilde Wesendonck (1828–1902). Richard Wagner tonesatte Wesendoncks dikt i 1857 og 1858 mens han skrev operaen Tristan und Isolde og gav ut sangene på musikkforlaget C. F. Peters under tittelen Fünf Gedichte von Mathilde Wesendonk für Frauenstimme und Klavier.Sangene, sammen med det symfoniske diktet Siegfried Idyll, er de to ikke-operatiske verkene av Wagner som oftest fremføres.


== Bakgrunn ==
Sangene er settinger av dikt av Mathilde Wesendonck, kona til en av Richard Wagners velgjørere. Etter å ha deltatt i maioppstanden i Dresden i 1849, oppholdt Wagner seg i eksil i Zürich understøttet av Mathildes ektemann, den rike silkehandleren Otto Wesendonck. Mathilde og Wagner hadde et vennskaps- og (sannsynligvis platonsk) kjærlighetsforhold som stimulerte Wagner til å legge arbeidet med Der Ring des Nibelungen til side for å skrive Tristan und Isolde. Noen ganger hevdes det at Wagner og Mathilde hadde et kjærlighetsforhold; uansett, situasjonen og den gjensidige forelskelsen bidro absolutt til intensiteten i unnfangelsen av Tristan und Isolde.Wagner solgte liedsettingene til forlaget Schott i 1860 for 1000 franc. Den første publiserte versjonen (1862) fikk tittelen Fünf Gedichte für eine Frauenstimme (Fem dikt for en kvinnestemme), og den første forestillingen ble gitt på forlagets residens i Mainz, av sopranen Emilie Genast, akkompagnert av Hans von Bülow. Det ble ikke gitt navn på forfatteren av tekstene ved første utgivelse; det ble ikke offentliggjort før etter Mathildes død i 1902. Den nåværende rekkefølgen av sangene vises for første gang i den publiserte versjonen, og dette har reist tvil om sekvensen er en ekte sangsyklus, eller bare bør betraktes som en samling av individuelle stykker.


== Enkeltsangene ==
Der Engel («Engelen»), skrevet november 1857
Stehe still! («Stå stille!»), skrevet februar 1858
Im Treibhaus («I veksthuset»), skrevet mai 1858
Schmerzen («Smerter»), skrevet mai 1857
Träume («Drømmer»), skrevet 1857Wagner kalte selv to av sangene "studier" for Tristan und Isolde, og brukte for første gang visse musikalske ideer som senere er utviklet i operaen. I "Träume" kan man høre røttene til kjærlighetsduetten i 2. akt, mens "Im Treibhaus" (den siste av de fem som ble komponert) bruker musikk som senere ble utviklet i forspillet til akt 3.


== Utvalgte innspillinger ==
Frida Leider, London Symphony Orchestra, John Barbirolli (1931)
Eileen Farrell, Leopold Stokowski Symphony Orchestra, Leopold Stokowski (1947)
Kirsten Flagstad, Bruno Walter (klaver), (live-opptak fra 23. mars 1952, New York)
Christa Ludwig, Philharmonia Orchestra, Otto Klemperer (1962)
Hanne-Lore Kuhse, Gewandhausorchester, Václav Neumann (1965)
Yvonne Minton, London Symphony Orchestra, Pierre Boulez (1979)
Birgit Nilsson, London Symphony Orchestra, Colin Davis
Jessye Norman, London Symphony Orchestra, Colin Davis (1975)
Marjana Lipovsek (originalutgave), klaver: Wolfgang Sawallisch (live-opptak fra Schloss Neuschwanstein, 1991)
Marjana Lipovsek (Hans Werner Henzes versjon), Philadelphia Orchestra, Wolfgang Sawallisch (1996)
Dagmar Pecková, Pražská komorní filharmonie, Jiří Bělohlávek (1999)
Nina Stemme, Wiener Philharmoniker, Mariss Jansons (Salzburger Festspiele 2012)
Günther Groissböck, Klaver: Gerold Huber (2018)


== Litteratur ==
Millington, Barry (ed.) (2001). "The Wagner Compendium". London: Thames and Hudson. ISBN 0500282749Newman, Ernest (1976a). "The Life of Richard Wagner. Volume II: 1848–1860". Cambridge: Cambridge University Press. ISBN 0-521-29096-1Newman, Ernest (1976b). "The Life of Richard Wagner. Volume III: 1859–1866". Cambridge: Cambridge University Press. ISBN 0-521-29095-3Vazsonyi, Nicholas (ed.) (2013). The Cambridge Wagner Encyclopaedia. Cambridge: Cambridge University Press. ISBN 978-1107-00425-2


== Referanser ==


== Eksterne lenker ==
Fünf Gedichte für eine Frauenstimme, WWV 91: Fritt tilgjengelige noter i International Music Score Library Project.
Tysk og engelsk tekst